Järgnev saade on valminud tänu J.Mayeri teenistuspartnerite toele
Maailmas on kahte sorti stressis inimesi.
Ühed usuvad, et kui piisavalt kõvasti tahta,
kaob kogu pinge iseenesest.
Teised aga võtavad selles osas midagi ette.
Joyce'i raamatu abil "Ülekoormatud" õpid, kuidas vabaneda stressist,
sest olgem ausad - elu ei muutu!
Küll aga võid sina muuta Jumala abiga
oma suhtumist ellu.
Raamat on tellitav Joyce'i kodulehe kaudu.
Paljud inimesed arvavad, et nad ei vaja Jumalat
ja see on nii kurb, sest Jumal on nii imeline.
Ta on lihtsalt erakordselt imeline ja võrratu
ja ma ei mõista, kuidas on võimalik
mitte soovida suhet sellise hea Jumalaga?
IGAPÄEVAELU RÕÕMUD
Isa, me täname Sind tänaõhtuse sõna eest!
Me võtame seda kuulda ja me võtame selle vastu,
me armastame seda ja ka kuuletume Sinu abiga sellele.
Jeesuse nimel.
Täna räägin teile uhkusest ja alandlikkusest.
Andrew Murray kirjutas raamatu pealkirjaga "Alandlikkus" ("Humility").
Soovitan seda kõigile.
See on väike, aga väga, väga võimas raamat.
Ma ise pole sel teemal veel kirjutanud,
sest seda teemat on raske müüa,
kuid ma soovitan siis tema oma.
Ma tahan, et mu raamatud müüksid.
Mul oli kord terve seeria uhkuse ja alandlikkuse teemal,
kuid see ei läinud just kõige paremini, mistõttu...
Panime sellele teise nime ja see müüs veidi paremini,
kuid seda teemat on raske müüa.
Inimesed ei mõista, kui ohtlik uhkus on
ja kui võimas on samas alandlikkus.
Ütlen seda veelkorra.
Me ei mõista tegelikult, kui ohtlik uhkus on
ja kui võimas on alandlikkus.
Siin aga paar asja, mida Murray ütles.
"Pole midagi ohtlikumat kui uhkus.
See tuleb meil nii loomulikult,
olles samas salakaval ja silmale nähtamatu."
Inimesed, kellel on probleeme uhkusega,
on viimased, kes tunnistavad, et neil on probleeme uhkusega.
Seetõttu ongi nii raske müüa uhkuse teemalisi materjale,
sest inimesed, kes neid kõige enam vajaksid,
ei taha, et keegi näeks neid neid materjale ostmas,
kartes jätta mulje, et vajavadki.
"Uhkus valitseb armastuse puudumise taga;
ükskõiksuse taga teiste vajaduste, tunnete ja nõrkuste suhtes.
Uhkus on kõigi rutakate ja kriitiliste hinnangute allikas.
Ühtlasi lähtuvad uhkuse vaimust ka kõikvõimalikud tujude näitamised,
kergesti solvumised ja ärritumised.
Ka kibestumine ja andestus."
Enne, kui lähen alandlikkuse juurde, tahan kindluse mõttes öelda,
et alandlikkus ei tähenda nõrkust, hädisust
ja alandliku näoga kössis käimist.
Kui aus olla, siis usun, et selline asi käib Jumalale pinda.
Alandlikkus on miski, mida kanda oma südames
ja ka oma meeltes.
Kui sul on alandlik süda ja meel,
tuleb ka su alandlikkus esile õigel ja jumalakartlikul moel.
Alandlik inimene ei arva endast rohkem kui ta peaks,
aga ta ei pea ennast ka murust madalamaks.
Ta lihtsalt ei mõtle liiga palju iseenda peale.
Ta teab, kes ta on Kristuses
ja Temas on ta vapper ning julge.
Jumal on kutsunud meid olema vaprad ja julged,
kuid see ei tähenda ülbitsemist ja teistest üle sõitmist,
neile haiget tehes.
Nii et tõeline alandlikkus on julge Kristuses.
Seetõttu tahan ka rääkida hetke julge olemisest
ja veelgi enam - julge olemisest palves.
Meis endas pole mitte midagi, kuid Kristuses on meil kõik.
Ma ei suuda midagi ilma Temata,
kuid ma suudan läbi Tema kõik, mida Ta tahab, et ma teeksin.
Ma ei saa ilma Temata,
kuid ma suudan, mida iganes läbi Tema.
Tea, et sa oled tugevam kui sa arvad, et sa oled!
Viska see sõna "ma ei suuda" oma sõnavarast välja!
Ära seleta, et kõik on nii raske ja sa ei saa sellega hakkama.
Kristusele toetudes saad hakkama kõigega, millega tarvis,
uskudes, et Ta aitab sind.
Aamen?
Sa võid olla väga, väga raskes olukorras
ja ometigi naeratada.
Sa võid olla õnnistuseks teistele ajal, mil sul endal on väga valus.
Pean seda vist uuesti ütlema.
Me arvame keset oma raskusi,
et kogu maailm peab peatuma seniks,
kuni me probleem saab lahendatud.
Kuid see ei vasta tõele.
Jumal kasutab sind ajal, kui sul endal on raske,
kui vaid lased Tal seda teha.
Ja see on muide üks kiiremaid viise,
kuidas saada kätte ka omaenda tervenemine.
Sa võid olla väga raskes olukorras,
kuid samas siiski naeratada ja omada positiivset suhtumist.
Ja ajal, mil sa alles ootad oma läbimurret,
võid sa olla ja peaksidki olema õnnistuseks teistele inimestele.
Öelgu keegigi: "Aamen".
Paulus ütleb Efeslastele 3:12 laiendatud tõlkes:
"Tänu meie usule Temasse on meil julgust ja kindlust
kasutada hirmuta vaba sissepääsu Jumala juurde,
omamata mingeidki kõhklusi."
Paulus, kes oli öelnud, et ta on suurim patune patuste seas,
ütleb korraga, et tänu sellele, et me teame, kes me oleme Kristuses,
võime me omada julgust läheneda Jumala troonile
ja paluda Ta käest radikaalseid asju oma ellu.
Asju, mida me ühtpidi ei vääri ja mida eeldavasti ei peaks saama,
kuid me võime siiski paluda Teda, sest Ta on hea.
Võib-olla osad teist ei palu endale piisavalt?
Ma ütlen seda siia teisele poole, sest teile see ei meeldinud.
Võib-olla osad teist ei palu endale piisavalt?
Kogesin aastaid tagasi üht seesmist õhutust
ja ma usun, et Püha Vaim annab neid meile.
Ära suru neid maha, kui need tulevad.
Kui tegu on lihaliku õhutusega, suru aga maha,
kui aga Püha Vaimu omaga, siis las see tõusta.
Nii kogesin ühel päeval palvetades õhutust paluda,
et Jumal laseks mul õpetada Jumala Sõna
igale inimhingele siin maamuna peal.
Mu mõistus ütles: "See on hullumeelne!
Mitte keegi pole selleks suuteline!"
Ja Saatan lisas: "Kelleks sa end õige pead?"
Saatan ei taha, et paluksid julgeid palveid.
Kuid sa peaks paluma lausa nii suuri palveid,
et sa pole kindel, kas isegi Jumal suudab neile vastata.
Ja umbes nii ma tookord ka tundsin.
"Jumal, tahan õpetada Su Sõna igale inimhingele siin maamuna peal."
Ma pole veel päris kõigini jõudnud, kuid täitsa arvestatava hulgani siiski.
Seda saadet tõlgitakse 85. erinevasse keelde.
Tõlgitakse.
Mul pole aimugi, mis valemiga Jumal seda teeb?
See siin on see, mida mina teen,
kuid Jumal on kinkinud meile kõik need võrratud inimesed,
kes panevad kõik muu sündima.
Sh me imelised teenistuspartnerid üle maailma.
Isegi teised teenistused, kes teevad meiega koostööd,
et tõlkida kõiki me materjale ja muuta palju muudki võimalikuks.
See on nii oluline,
et inimesed kuuleksid evangeeliumi Jeesusest Kristusest
omaenda emakeeles.
Isegi, kui inglise keel on teine keel, mida nad koguaeg kasutavad,
vajavad nad seda kuulda omaenda emakeeles,
et võtta seda sõnumit vastu pingevabal moel.
Nii on me saated nähtavad üle kogu Lähis-Ida,
Aafrikas, Indias, Aasias, Mongoolias
ja paikades, kuhu ma ei oskaks minnagi.
Jumala Sõna toimib inimeste eludes
sõltumata keelest, mida nad räägivad või kultuuritaustast, kus nad elavad.
Igaüks vajab Jeesust.
Nii et, me oleme kättesaadavad läbi interneti, satelliitide, TV, raadio
ja trükimaterjalide ning raamatute.
Evangeelium on kättesaadav sisuliselt kogu planeedile Maa.
Ma pole muidugi nii rumal, et uskuda, et kõik vaatavad vaid mind iga päev.
Nii rumal ma ikka ka ei ole.
Kuid ma pigem palun suuri palveid ja olen vaid osake nende tulemist,
kui et palun väikesi palveid ja saan kätte kogu tulemi.
Nii et tahan julgustada sind teadma, et sa pole seda kõike väärt -
see on esimene nõue, et minna julgelt Jumala ette.
Sa tead, et sa pole seda väärt.
Ja mina ei vääri seda, mida olen kohe su käest palumas.
Ma ei vääri seda
ja seetõttu ka ei tule ma enda, vaid Jeesuse nimel.
Ma tean, et olen ka eksinud palju,
kuid te olete andestanud ja unustanud,
mistõttu ma isegi ei vaevu enam rääkima oma minevikust.
Lõpeta Jumala ees asjade ketramine,
mille Tema on juma ammuilma unustanud!
Sa ei pea rääkima Jumalale oma minevikust, vaid oma tulevikust.
See, milline on olnud me elu algus
pole kaugeltki nii oluline, kui see, kuidas oma eluga lõpusirgele jõuame.
Minu elu algus oli nadi,
kuid ma olen otsustanud lõpetada väga hästi.
Aga sina?
"Teil pole, sest te ei palu."
Jumal ei pahanda su peale, kui Ta käest midagi palud.
Halvim, mis juhtuda saab, kui palud midagi, mida ei peaks,
on lihtsalt see, et sa ei saa seda.
Aamen?
Ma ei õhuta sind nüüd paluma hullu laari maiseid ja tobedaid asju.
Hakka paluma, et Jumal kasutaks sind.
"Kausta mind, Jumal! Kasuta, et aidata kedagi teist."
Heebrealastele 4:15-16 on üks imeline kirjakoht.
"Et meil nüüd on suur ülempreester...
Mitte selline, kes ei suudaks meid mõista
ja meile kaasa tunda,
jagades meiega meie nõrkusi, puudusi
ja võitlusi kiusatuste suhtes.
Tedagi on ahvatletud nii nagu meid, kuid ometi pole Ta teinud pattu."
Millest iganes sa ka läbi ei läheks
ja millised iganes su kiusatused ka poleks -
Jeesus mõistab seda, sest Temalgi oli kiusatusi.
Ometi ei teinud Ta kunagi pattu.
Kas pole võrratu?
Kui paljud teist ja eriti vist naised on need,
kes tahavad kogeda, et keegi ometigi mõistab sind.
Olen oma mehele öelnud:
"Isegi, kui sa mind ei mõista, siis valeta mulle ja ütle, et mõistad."
Nii on üheks ta lemmikväljendiks: "Ma mõistan."
Ma aga teen näo, et mõistabki, sest see teeb mu meele rõõmsamaks.
Kuid Jeesus mõistab päriselt!
Ja mulle meeldib see, et millest iganes ma ka
kõige kummalisematelgi päevadel läbi ei läheks - Ta mõistab.
Ta saab su asjadele pihta. Aamen.
Heebrealastele 4:16 "Mingem siis hirmuta ja täie julgusega
Jumala trooni ette,
kes osutab meile, patustele, oma väljateenimatut armu,
et leiaksime halastust oma läbikukkumiste suhtes
ja armu õigeks ajaks, mis aitab meid igas vajaduses."
Õige abi õigel ajal - just siis, kui seda vajame.
Kui sa ka pole eriti hästi käitunud, siis ära tõmbu Jeesusest eemale,
vaid just nimme jookse Tema juurde.
Sa ei saa end nagunii Jumala eest peita
ja usu või mitte,
aga Ta on vägagi aldis aitama neid, kes seda ei vääri.
Kuid sul pole, kuna sa ei palu.
Nii et hakka paluma!
Õpi, kuidas palvetada end läbi kogu päevast
ja ära palu vaid enda, aga ka teiste inimeste eest.
Õiged on julged nagu lõvi.
Mulle meeldib see.
Uhkus on äärmiselt ohtlik.
See tähendab upitada end ja arvata endast väga palju.
See tähendab imetleda iseennast ja otsida kiitust oma saavutustele.
Loodetavasti märkad,
kui palju siin on kasutusel sõna "end", "iseennast", "iseenda".
Piibel ütleb, et kui tahame järgida Kristust,
peame võtma oma risti ja järgnema Talle.
St unustada iseennast.
Rist, mida kanname,
tähendab loobuda iseendale mõtlemisest,
omada Kristuse meelt ja lasta Tal voolata läbi meie.
Me sureme iseendale ja elame Talle.
Aamen?
Uhkus ja uhkeldamine käivad käsikäes.
Uhke inimene räägib palju iseendast.
Ma isiklikult ei tahaks endale lähedast sõpra, kes oleks uhke.
Nii et, kui kohtun kellegagi ja ta räägib mulle vaid iseendast
ja kõigist oma tegemistest ning saavutustest
ja seal polegi muud, kui vaid tema, tema, tema,
siis ma mõtlen: "Et nagu päriselt või?"
Sest ma ei taha rääkida kogu aja ainult temast.
Uhkeldamist võrreldakse kui soolapuhumisega.
Vähemalt nii on siin öeldud. See on kui soolapuhumine.
St teesklemist, et oled keegi, kes sa tegelikult pole.
Uhkeldamine on lihtsalt tobe,
sest iga hea asi, mida oleme võimelised tegema,
sünnib vaid tänu sellele, et Jeesus teeb seda meie läbi.
Aamen?
Teesklemine, et oled keegi, kes sa pole.
Sa arvad end midagi teadvat, samas kui sa ei tea.
"Las ma öelda, mida mina tean!"
Me ei tea midagi, kuniks me teame, et me ei tea.
Mulle meeldib, mida apostel Paulus ütles:
"Sest ma otsustasin teada teie keskel ainuüksi Jeesusest Kristusest
ja temast kui ristilöödust."
Jumal tahab, et me teaks asjadest,
kuid me ei pea samas kuulutama kogu maailmale
kõike, mida me teame.
Uhkus tähendab pidada end kellekski, kes me pole.
Seda iseloomustavad ka sõnad nagu: kuum, üles puhutud,
ennast täis jne.
Ehk lihtsamalt öeldes - inimene, kes on uhke valel moel,
on iseennast täis.
Jah, ma olen ka uhke oma laste üle
ja uhke kõige üle,
mida on selle teenistuse kaudu saavutatud.
Kuid ma tuletan endale pidevalt meelde,
et see on kohe kindlasti Jumala ja mitte minu tegu.
Ma pole nii rumal, et arvata,
et suudaksin mingilgi moel midagi sellist ise korda saata.
Jah, ma olen väga tänulik, et olete mind siin täna kuulamas
ja ma usun, et Jumal oli see, kes teid siia tõi.
Aamen?
Olen Jumalale tänulik kõigi täidetud toolide eest,
sest mu elus on olnud aegu, kus neid polnud just palju.
Las ma öelda sulle - taolised ajad tulevad kasuks meile kõigile.
See tuleb meile kõigile kasuks minna läbi ka kitsamatest aegadest
ja mitte saada alati seda, mida me tahame.
Sest see aitab meil hinnata seda, mis meil on,
kui Jumal avab meile oma taevaluugid ja valab välja oma õnnistused.
Patt, mille Saatan korda saatis, oli uhkuse patt.
Ta oli algselt ülistav ingel ja ta ihu koosnes muusikariistadest.
Ta oli erakordne, imeline ja ilus loodu.
Jesaja 14:12 tuletatakse meile meelde Saatana langemist.
"Kuidas sa ometi oled alla langenud taevast,
helkjas hommikutäht, koidiku poeg,
tükkidena paisatud maha, rahvaste alistaja?
Sina ütlesid oma südames..."
Mõtle, kui palju sa ise oled mõelnud stiilis "ma teen" ja "ma olen"?
"Sina ütlesid oma südames: Mina tõusen taevasse,
kõrgemale kui Jumala tähed tõstan ma oma aujärje
ja istun kogunemismäele kaugel põhjamaal.
Ma lähen üles pilvede kõrgustikele,
ma teen ennast Kõigekõrgema sarnaseks.”
Aga sind tõugati alla surmavalda, kõige sügavamasse hauda."
Seega, kui tõstame iseennast üles,
on Jumal enam kui võimeline meid sealt tagasi alla tooma.
Ta kutsub meid hoopis alistama end Tema võimsa käe alla.
Kui me aga ei tee seda, teeb Ta seda ise meie eest
ja emotsionaalselt on see eeldavasti üks raskemaid asju, mida kogeda.
Sest kui oleme nii iseennast täis,
peab Jumal näitama meile, et ilma Temata pole meist midagi.
Tänapäeva ühiskond on täis "mina teen" suhtumist
ja paljud inimesed arvavad, et nad ei vaja Jumalat.
See on nii kurb, sest Jumal on nii imeline.
Ta on lihtsalt erakordselt imeline ja võrratu
ja ma ei mõista, kuidas on võimalik
mitte soovida suhet sellise hea Jumalaga?
Ma tõesti ei mõista seda.
Sest kui sul on suhe Jumalaga...
Mitte religioon, aga suhe.
Samas usun, et halvad kogemused religiooniga
on just nimelt see põhjus,
miks paljud inimesed ei taha Jumalaga mingit pistmist teha.
Jeesus ei surnud selleks, et saaksid osa religioonist.
Või et ma saaks osa religioonist.
Ära uhkelda sellega, et oled luterlane, katoliiklane,
baptist, metodist või nelipühilane.
Ära nüüd pahanda, aga Jumalal on sellest täiesti savi!
Aamen?
Usud sa Jeesusesse ja et Ta suri su pattude eest?
Et Ta tõusis surnuist, olles maksnud su pattude eest
ja sa võid saada osa täiesti uuest elust?
Usud sa, et Jumal on hea?
Paljud inimesed maailmas ei usu seda.
Olen vahel mõelnud selle üle,
et kõik need inimesed, kes väidavad end olevat ateistid,
et kui nad saaks jätkata kõige selle tegemist, mida nad teevad,
aga omada samas suhet Jumalaga ning tõotust taevasse saamise osas,
siis huvitav, kui paljudest neist siis usklikud saaksid?
Põhjus, miks inimesed ei taha omada suhet Jumalaga,
on see, et nad tahavad teha asju, mis pole Piibli mõistes õiged,
kuid mis samas hävitavad ja rikuvad neid.
Me peame palvetama tänapäeva inimeste pärast,
et Jumal tooks suure lõikuse
ja samas peame me minema maailma keskele
ning olema seal valguseks.
Ole inimestele eeskujuks millestki, mida ka tahta.
Näita neile, milline suhe Jeesusega tegelikult välja näeb.
Aamen?
"Uhkus on enne langust ja kõrkus enne komistust." (Õp.16:18)
Taanieli 3. ptk'i lõpus ja 4. ptk'i alguses
on üks erakordne lugu,
mida sa võib-olla tead, aga võib-olla ka mitte.
Tahan julgustada sind lugema hiljem kogu seda peatükki
ja pidama selle põhjal kasvõi piiblitundi.
Kuid loen siit piisavalt,
et saaksime siit kätte selle õppetunni,
mille Jumal on me jaoks täna õhtul valmis pannud.
Taanieli 3:31-33 ja 4:1 (laiendatud tõlge):
"Mina, Nebukadnetsar
kuningas kõigile inimestele, rahvastele ja keeltele,
kes maa peal elavad.
Rahu olgu teile rohkesti!"
Tahan, et kuulaksid hoolega, mida ta järgmises kolmes salmis ütleb.
"Mulle tundus see hea asjana näidata imesid ja tunnustähti,
millel Kõikväeline Jumal oli lasknud mulle osaks saada.
Kui imelised on Tema imed ja kui võimsad Tema tunnustähed!
Tema kuningriik kestab igavesti ja Tema valitsus põlvest põlve."
Kõik taandub alati Jumalale.
"Mina, Nebukadnetsar, olin muretu oma kojas
ja õnnelik ning edukas oma palees."
Ta oli seda seni, kuni ta suhtumine oli õige
ja ta tõi tänu Jumalale kõige hea eest, mis ta elus oli.
Ma peaks kõiki neid asju lausa häälega välja ütlema.
"Jumal ma tean, et ma pole ilma Sinuta keegi.
Tänan Sind kõige eest, mida oled minu heaks teinud
ja ma ei võta seda iseenesestmõistetavana."
Kuula nüüd!
Parim viis, kuidas väljendada oma tõelist tänu
kõige hea eest, mida Jumal on meie heaks teinud,
on minna ja olla õnnistuseks kellelegi teisele.
Ärgu olgu su tänu vaid hulk tühje ja mõttetuid sõnu,
vaid kinnita neid ka oma tegudega.
"Jumal, Sa oled ilma põhjuseta hea minu vastu,
mistõttu tahan leida kellegi, kes isegi ei vääri headust
ja olla hea ta vastu
lihtsalt selleks, et näidata, kui hea Sina oled."
Kui iga ilma peal elav kristlane selliselt käituks,
oleks me töö juba peagi tehtud.
Las ma küsida su käest midagi?
On keegi sulle haiget teinud
ja sa kannad endiselt andestamatust oma südames?
Kõik, mida tegema peame, on alistama end ja ütlema:
"Jumal, ma tahan andestada.
Isegi, kui ma ei tunne nii või ma ei arva, et ta seda vääriks.
Ma tahan olla Sulle sõnakuulelik."
Uhkus on see,
mis paneb meid alati vaatama sellele, mida meile tehakse,
mõistmata, et me ise teeme ka vahel teistele haiget.
Me oleme tänulikud, kui Jumal meile andestab,
mistõttu tehkem siis sedasama teiste heaks.
Mina usun, et vaimuviljad on ülimalt tähtsad.
Kui Püha Vaim tuleb me ellu,
siis Ta tahab ka, et need viljad toimiks me elus.
Armastus, rõõm, rahu, kannatlikkus, lahkus jne. jne.
Täna pakume sulle "Vaimuviljade" tegevusplaani,
kus on nii CD'd, DVD'd, käsiraamat kui järjehoidja.
Mu palve on, et mõistaksid,
kui oluline on uurida ja õppida vaimuviljade kohta,
lastes neil veelgi enam tulla esile oma elus.
Kuid nüüd veel millestki.
Mida partnerlus tähendab?
Me vajame oma teenistuses partnereid,
et jagada välja õpetust, mida Jumal on andnud meile õpetada.
Meil on näiteks võimalus olla eetris sisuliselt üle maailma,
kus me saated kõlavad 83. erinevas keeles.
Kui oled meile partneriks, jagad kõige täiega evangeeliumi.
Piibel kutsub meid kõiki üles jagama evangeeliumi.
See pole vaid pastori, õpetaja või jutlustaja töö.
Me kõik peame seda tegema
ja partnerlus on üks parimaid viise, kuidas seda teha.
Me vajame su abi, kuid ka sina vajad võimalust aidata.
Kui me saade on sind õnnistanud ja avaldanud muutvat mõju su elule,
siis võid teha endale teene
ja astuda meiega andvasse-saavasse suhtesse.
Võta meiega ühendust ja uuri lähemalt,
kuid sisuliselt tähendab see seda,
et sa pühendud toetama regulaarselt me teenistust, tehes seda oma rahaga
Võid seda teha korra kuus, või korra kvartalis - kuidas iganes.
Kuid me tõesti vajame su abi!
Seetõttu kutsun sind kaasa olema mu partneriks
ja aitama inimesi üle maailma.
Aitäh sulle ja ole õnnistatud!
Telli endale "Vaimuviljade" tegevusplaan,
lastes Jumalal arendada oma armastust, enesevalitsust,
rahu, rõõmu ja palju enamat.
Jumal saab kasutama sind hämmastaval moel teiste eludes,
kui vaid õpid elama ja tegutsema vaimuviljades.
Tavaline inimene seda ei suuda.
Tellimus sisaldab DVD'd, seitset CD'd ja raamatut.
Tellimisinfo on nähtav ekraanil.
ARMASTA ELU naistekonverents
Elu pole mingi kleidiproov
Sa oled väärtuslik!
Sa oled väärtuslik abimees Jumalale.
Ta ise lõi sind ja Tal on plaan ning eesmärk su jaoks.
Sa oled väärt head kohtlemist!
Vaata lähemalt Joyce'i kodulehelt!
Tõlge: Anne-Ly Raukas
Joyce Meyer'i teenistus jagades Kristust - armastades inimesi
Nähtud saade valmis tänu J.Meyeri teenistuspartnerite toele.